*Projekts*

LATVIJAS REPUBLIKAS MINISTRU KABINETS

2012.gada \_\_\_. \_\_\_\_\_\_\_\_\_ Rīkojums Nr.\_\_\_

Rīgā (prot. Nr. .§ )

**Par finansējuma piešķiršanu Jaunā Rīgas teātra ēkas Lāčplēša ielā 25, Rīgā būvniecības projekta izdevumu segšanai**

1. Finanšu ministrijai, sagatavojot priekšlikumus likumprojektam „Par valsts budžetu 2013.gadam”, paredzēt ilgtermiņa saistības Jaunā Rīgas teātra ēkas Lāčplēša ielā 25, Rīgā rekonstrukcijas darbu izdevumu segšanai valsts akciju sabiedrībai „Valsts nekustamie īpašumi” – 5 176 135 latus (2013.gadā – 365 588 latus, 2014.gadā – 1 484 400 latus, 2015.gadā – 2 199 096 latus un 2016.gadā – 1 127 051 latus).
2. Kultūras ministrijai, sagatavojot un iesniedzot Finanšu ministrijā priekšlikumus kārtējā gada valsts budžeta likumprojektam, paredzēt finansējumu Jaunā Rīgas teātra ēkas Lāčplēša ielā 25, Rīgā (nekustamā īpašuma kadastra Nr. 0100 022 0070) nomas maksas izdevumu segšanai valsts akciju sabiedrībai „Valsts nekustamie īpašumi” – 2016.gadā 72 641 latus, no 2017.gada katru gadu 145 282 latus.
3. Finanšu ministrijai nodrošināt Jaunā Rīgas teātra ēkas Lāčplēša ielā 25, Rīgā rekonstrukcijas darbu pabeigšanu līdz 2016.gada 30.jūnijam, nosakot, ka plānotais nomas līguma sākuma termiņš ir 2016.gada 1.jūlijs.
4. Finanšu ministrijai, ja pēc tehniskā projekta izstrādes, pēc būvniecības līgumu noslēgšanas vai būvniecības darbu laikā būvniecības provizorisko izmaksu apmērs mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu, atbilstoši valsts akciju sabiedrības „Valsts nekustamie īpašumi” precizētajām būvniecības izmaksām.
5. Finanšu ministrijai pēc šā rīkojuma 3.punktā dotā uzdevuma izpildes trīs mēnešu laikā iesniegt Kultūras ministrijai informāciju par šā rīkojuma 2.punktā minēto izdevumu precizēšanu, atbilstoši valsts akciju sabiedrības „Valsts nekustamie īpašumi” faktiskajām nomas objektu pārvaldīšanas izmaksām.
6. Kultūras ministrijai:
	1. pēc šā rīkojuma 5.punktā dotā uzdevuma izpildes trīs mēnešu laikā iesniegt Ministru kabinetā rīkojuma projektu par šā rīkojuma 2.punktā minēto izdevumu precizēšanu;
	2. sadarbībā ar Finanšu ministriju līdz 2013.gada 15.janvārim normatīvajos aktos noteiktā kartībā iesniegt Ministru kabinetā rīkojuma projektu par Jaunā Rīgas teātra ēkas Lāčplēša ielā 25, Rīgā rekonstrukcijas darbu ietvaros veicamo pārcelšanās un aprīkojumu iegādes izdevumu iekļaušanu likumprojekta „Par valsts budžetu 2014.gadam” ilgtermiņa saistībās.

Ministru prezidents V.Dombrovskis

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.07.18. 10:29